દેશના દરેક રાજકીય પક્ષો વોટ બેન્કની રાજનીતિનો ખેલ રમી રહ્યા હતા અને લાખો અંધશ્રદ્ધાળુઓ એક બળાત્કારી બાબાને બચાવવા રસ્તા પર ઉતરી આવ્યા હતા ત્યારે સીબીઆઈની સ્પેશિયલ કોર્ટના જજ જગદીપ સિંહે કોઈપણ માનસિક તનાવ કે લાગણીના ઘોડાપૂરમાં ખેંચાયા વિના એક બળાત્કારી ધર્મગુરુને ૨૦ વર્ષની સજા ફરમાવી તે ઘટના દેશના ન્યાયતંત્રના ઈતિહાસમાં એક ઉજળા પ્રકરણ તરીકે વર્ષો સુધી લોકોને યાદ રહેશે.